Document ID: /roh_data/filtered/fineweb-2-filterrobots_roh.jsonl.gz/55036

A Belinda Bencic è gartegià il start da l'Australian Open a Melbourne. En l'emprima runda ha la Svizra gudagnà cunter l'Americana Lauren Davis en trais sets cun 6:3, 4:6 e 6:1. Igl è l'emprima victoria dapi prest in onn per Bencic.
En la proxima runda frunta Belinda Bencic sin la Russa Swetlana Kusnezowa ch'ha battì la Tschecca Barbora Strycova.
Teichmann è out
Per Jil Teichmann è il turnier da Grand Slam percunter a fin suenter l'emprima runda. La Svizra ha pers cunter l'Americana Cori Gauff gist en dus sets cun 6:3 e 6:2.